Raġel jinsab fil-periklu tal-mewt wara li safa' imtajjar minn karozza fi Vjal Santa Luċija, f'Raħal Ġdid, ħdejn iċ-ċimiterju tal-Addolorata. Kien fis-07:10 meta żagħżugħ ta' 19-il sena minn Birkirkara li kien qed isuq Mazda tajjar lir-raġel, li għadu mhux identifikat. Huwa jinsab l-Isptar Mater Dei fejn qed jingħata kura għall-ġrieħi li sofra. Fl-inħawi kien hemm traffiku qawwi li jibqa' sejjer sal-Fgura. Ilbieraħ filgħaxija ittajjar żagħżugħ ta' 22 sena minn Tas-Sliema, fi Triq l-Industriji, f'Ħal Kirkop.